# data[].attributes.headline
- מהן 5-2 "פיסות תוכן" בעלות עניין וערך מהשבוע האחרון - ציינ/י בקצרה מהם המרכיבים שלה שיוצרים את הערך שלה (תוכן עצמו, ניראות, תיזמון פרסום, מקום שיתוף, יוצרת שיחה/מעורבות וכ"ו)

# data[].attributes.subject
- מהן 5-2 "פיסות תוכן" בעלות עניין וערך מהשבוע האחרון - ציינ/י בקצרה מהם המרכיבים שלה שיוצרים את הערך שלה (תוכן עצמו, ניראות, תיזמון פרסום, מקום שיתוף, יוצרת שיחה/מעורבות וכ"ו)

# data[].attributes.body
רעי - לדוגמא הכתבה הזאת

# data[].attributes.attachment_link.readable_text
מדשאות רחבות לנופו של הר החרמון, תאורת כוכבים תחת עצי אקליפטוס בחוף גופרה, לינה ברוח אפריקאית בחוות האנטילופות ועוד סיבות לא לישון בבית

קבל התראות בתיבת הדואר האלקטרוני שלך עבור כתבות מ דלית כהן עקוב

חורשת טל צילום: â'éðé - àðö'å âåù

עם כל הכבוד לנופש מפנק בבתי מלון, אין כמו להעביר חופשה משפחתית בלינת שטח מגבשת בחיק הטבע. הרעיון סביב הקמת אוהל משותף, אווירת ה"ביחד" וחזרה לבסיס ולרוגע של עצמנו, מעצימה את תחושת הייחודיות שבטיולים מהסוג הזה. לפניכם סקירה של עשרה אתרים מיוחדים שיתאימו להורים ולילדים (ובכלל, לכולם) ויספקו לכם חוויית שטח של פעם בחיים.

צפון

גן לאומי חורשת טל
החורשה ממוקמת מול נחל טל, הנחל המערבי בפלגי נהר דן שחוצה את השמורה ומביא עמו מים צלולים וקרים. המים זורמים לבריכת שחייה נהדרת על טהרת המים הטבעיים. הילדים יכולים ליהנות ולהשתולל מסביב לבריכה על גבי מדשאות רחבות לנופו של הר החרמון.אין כניסה לכלבים.
אפשרויות לינה: לינת שטח באוהלים פרטיים, השכרת חדרי צוות או להגיע עם קרוואן.
אטרקציות: אגם - בלב הגן תמצאו אגם שחייה בו הרחצה בהחלט מותרת, כמו כן, אפשר ליהנות משכשוך רגליים בפלגים. חורשת אלונים עתיקים - שמורה שכיף לטייל בה ומלאה בעצי אלון התבור, עצים גדולים ומרשימים שאחדים מהם אף מתנשאים לגובה של 15 מטרים. שמורת הסחלבים - תמצאו בה מגוון רב של צמחים בהם מגוון יוצא דופן של מיני סחלבים.
במקום יש: תאורה מלאה ברוב חלקי הגן, ברזיות מים, עמדות לאיסוף גחלים, ספסלים ושולחנות קבועים וניידים, נקודות חשמל לשקע 24 וולט, שירותים, שירותי נכים, מקלחות, כיורים לשטיפת כלים ותאי קירור (בתשלום). פרטים נוספים בטלפון: 04-6942440, 04-6942360
אוכל: להביא מהבית, מותר להדליק מנגל בשטח
כמה: מבוגר - 65 שקלים, ילד (גילאי 5-14) - 50 שקלים

מרכז

גן לאומי ירקון
בגן לאומי ירקון תמצאו מגוון בעלי חיים וצמחים ייחודים לצד מוצבים היסטוריים. הגן הוא הריאה הירוקה של גוש דן ובו שני מתחמים: מקורות הירקון ואפק. במקום לא חסרים נופים, בריכות שכשוך, אגם ומבצר עתיק. תיאום מול רשות הטבע והגנים 03-9348462.
אפשרויות לינה: לינת שטח באוהלים פרטיים, השכרת חדרי צוות, השכרת אוהל קמפינג משפחתי כולל מזרנים או להגיע עם קרוואן
אטרקציות: שביל החצבים - שביל מעגלי העובר בין אתרים מהתקופה הרומית, מבצר אנטיפטריס, אגם מלאכותי, מתחם נופש ומתקני שעשועים - במקום אפשר לערוך פיקניקים, הליכה לצד נחל הירקון, ביקור בתחנת הקמח אל-מיר שפעלה בתקופה העות'מאנית, תצפיות נוף.
במקום יש: תאורת שטח, מקלחות, שירותים, מוקדי מדורה, עצים למדורה בתשלום, שולחנות פיקניק, ברזיות, נקודות לטעינת טלפונים ניידים, מקרן ומכשיר DVD (תיאום מראש), משטחי עבודה, כירות גז כולל גז, כיורים לשטיפת כלים, תאורה.
אוכל: להביא מהבית או לצאת מהחניון למסעדות שבעיר, במקום יש חטיפים, משקאות קלים, ארטיקים
כמה: מבוגר - 55 שקלים, ילד (גילאי 5-18) - 40 שקלים

פארק בגין, חניון בר גיורא
הפארק הוקם לכבוד ראש הממשלה השישי של מדינת ישראל, מנחם בגין ורעייתו עליזה, ונמצא במבואות הדרום מערביים של ירושלים סמוך לפארק עצמאות ארה"ב. בפארק ניתן לטפס אל הגבעות על רקע עצי חורש ים-תיכוני ועצי אורן מעל ערוצי נחלים. נחל רפאים נמצא מדרום ונחל המעיינות במזרח, בפארק מצויים מעיינות הזורמים לבריכות אגירה קדומות בנוסף לחורשות ירוקות ושרידים ארכיאולוגיים. תיאום הגעה מול קק"ל בטלפון 04-9950118.
אפשרויות לינה: לינת שטח באוהלים פרטיים
אטרקציות: עין קובי - מעיין תת-קרקעי הניתן לרדת לבריכה שלידו ולמנהרות המובילות אליה, שמורת הטבע הר גיורה - הר החולש על מפגש נחל שורק עם נחל רפאים, מסלולי הליכה ורכיבה על אופניים, חורבת צום וקבר שייח' מרזוק: שרידי עיירה שנזכרה בספרות חז"ל כאחת העיירות שנחרבו בימי מרד בר כוכבא.
במקום יש: שולחנות לפיקניק, ברזיות מים, מתקנים למשחקי ילדים, מתקנים למנגל
כמה: כניסה למקום ללא תשלום

דרום

חוות האנטילופות
חוות האנטילופות ממוקמת בלב הערבה ובה מתחם תיירות חווייתי המציע אטרקציות ואפשרויות לינה מגוונות ברוח אפריקאית. החווה גם יכולה לשמש בסיס נהדר למטיילים בערבה שמחפשים לבלות זמן איכות במדבר למרות שהחווה עצמה היא חוויה בפני עצמה, האנטילופות שבמקום לא יוזמות מגע ורצוי לא לגשת אליהן סתם כך אך בהחלט תוכלו ליהנות מהן כשהן מסתובבות במתחם. ניתן להביא כלבים אך לא לתת להם לשוטט חופשי. תיאום בטלפון 0523-666041
אפשרויות לינה: סוכות סגורות או מאווררות, לינת שטח באוהלים פרטיים או בקתות אפריקאיות בתוספת תשלום
אטרקציות: במקום יש בריכות שכשוך ובהן מים מליחים נעימים, בריכה אבן וגפנים ובריכה עגולה וסביבה מזרונים לרביצה, ניתן לצאת עם הרכב הפרטי לסיור במסלול ספארי מעגלי האפשר הצצה בעדרי האנטילופות, האיילים והיעלים, אזור משחקים וסדנאות.
במקום יש: מקלחות, שירותים, נקודות חשמל ותאורה הדולקת במשך כל הלילה, פינות מנגל ואזורי מדורות מוסדרים, שולחנות פיקניק, מקררים משותפים לאחסון מזון, ברזיות לשתייה ולשטיפת כלים, ערסלים תלויים למנוחה ומדשאות.
אוכל: להביא מהבית או לאכול במסעדות שבסביבת החווה
כמה: גיל 3 ומעלה - 90 שקלים

# data[].attributes.attachment_link.keywords[]
אטרקציות לילדים

# data[].attributes.attachment_link.keywords[]
פעילויות לילדים

# data[].attributes.attachment_link.keywords[]
חופש גדול -  כסף קטן

# data[].attributes.attachment_link.keywords[]
אטרקציות לילדים בחופש הגדול

# data[].attributes.attachment_link.keywords[]
החופש הגדול 2019

# data[].attributes.attachment_link.title
מחורשת טל עד למדבר: אתרי קמפינג מומלצים לכל המשפחה

# data[].attributes.attachment_link.description
מדשאות רחבות לנופו של הר החרמון, תאורת כוכבים תחת עצי אקליפטוס בחוף גופרה, לינה ברוח אפריקאית בחוות האנטילופות ועוד סיבות לא לישון בבית קבל התראות בתיבת הדואר האלקטרוני שלך עבור כתבות מ דלית כהן עקוב חורשת טל צילום: â'éðé - àðö'å âåù עם כל הכבוד לנופש מפנק בבתי מלון, אין כמו להעביר חופשה משפחתית בלינת שטח מגבשת בחיק הטבע.